2024 m. spalio 23 d. Bendrojo Teismo (dešimtoji kolegija) sprendimasUI / Komisija
(Byla T‑14/23)(1)
„ Viešoji tarnyba – Pareigūnai – Įdarbinimas – Pranešimas apie konkursą – Viešasis konkursas EPSO/AST-SC/10/20 – Sprendimas neleisti ieškovui dalyvauti kitame konkurso etape – Akivaizdi vertinimo klaida “
1.      Pareigūnų ieškiniai – Asmens nenaudai priimtas aktas – Eksplicitinis sprendimas atmesti skundą – Sprendimas, priimtas po implicitinio sprendimo atmesti, bet laikantis termino ieškiniui pareikšti – Priimtinumas
(Pareigūnų tarnybos nuostatų 90 straipsnis ir 91 straipsnio 3 dalis)
(žr. 13 punktą)
2.      Pareigūnai – Konkursas – Konkursas vertinant kvalifikaciją ir rengiant testus – Dalyvavimo konkurse reikalavimai – Nustatymas pranešime apie konkursą – Atrankos komisijos atliekamas kandidatų profesinės patirties vertinimas – Teisminė kontrolė – Ribos – Akivaizdi vertinimo klaida – Sąvoka – Įrodinėjimo pareiga
(Pareigūnų tarnybos nuostatų III priedo 2 ir 5 straipsniai)
(žr. 20–23, 28, 35, 65 punktus)
3.      Pareigūnai – Konkursas – Konkursas vertinant kvalifikaciją ir rengiant testus – Dalyvavimo konkurse reikalavimai – Profesinė patirtis – Atrankos komisijos atliekamas vertinimas – Vertinimo kriterijų nustatymas – Leistinumas – Ribos – Pranešimo apie konkursą laikymasis – Kriterijaus, leidžiančio išskirti kandidatus, kurie daugiausia vykdė pranešime apie konkursą aprašytas užduotis, ir tų, kurie šias užduotis vykdė kaip papildomas, nustatymas – Leistinumas
(Pareigūnų tarnybos nuostatų 27 straipsnis ir III priedo 1 straipsnio 1 dalis ir 5 straipsnio pirma pastraipa)
(žr. 37–40 ir 42–46 punktus)
4.      Pareigūnai – Konkursas – Konkursas vertinant kvalifikaciją ir rengiant testus – Dalyvavimo konkurse reikalavimai – Nustatymas pranešime apie konkursą – Atrankos komisijos atliekamas kandidatų profesinės patirties vertinimas – Atsižvelgimas vien į informaciją, kurią kandidatas pateikė savo paraiškoje
(žr. 53, 54 punktus)
Rezoliucinė dalis
1.
Panaikinti 2022 m. gegužės 2 d. konkurso atrankos komisijos sprendimą, kuriuo buvo atmestas UI prašymas dėl peržiūros ir patvirtintas 2022 m. kovo 7 d. sprendimas neleisti jai dalyvauti kitame viešojo konkurso EPSO/AST-SC/10/20 – Sekretoriai (SC 1/SC 2) etape.
2.
Priteisti iš Europos Komisijos bylinėjimosi išlaidas.
1      OL C 127, 2023 4 11.